armvectores/hy_wikipedia_2023 huggingface dataset:
Դառաթ Իզզա

Դառաթ Իզզա (արաբ․՝ دارة عزة‎‎), քաղաք Սիրիայի Արաբական Հանրապետության հյուսիսում, Հալեպի մարզի Սիմեոն լեռան գավառի Դառաթ Իզզայի շրջանում։ Հանդիսանում է համանուն շրջանի վարչական կենտրոնը։


== Աշխարհագրական դիրք ==
Ալ-Աթարիբ քաղաքը տեղակայված է Հալեպի մարզի արևմուտքում, ծովի մակարդակից 477 մ բարձրության վրա։ Այն Հալեպ քաղաքից գտնվում է 23 կմ դեպի հյուսիս-արևմուտք, իսկ Դամասկոսից՝ 310 կմ դեպի հյուսիս։


== Բնակչություն ==
2013 թվականի Սիրիայի մարդահամարի տվյալների համաձայն քաղաքն ունի 41 953 բնակիչ։


== Տրանսպորտ ==
Ամենամոտ քաղաքացիական օդանավակայանը Հալեպի միջազգային օդանավակայանն (Aleppo International Airport) է, որը գտնվում է Հալեպ քաղաքում։


== Ծանոթագրություններ ==
Շևչենկո (գյուղ, Նովոազովսկի շրջան)

Անվան այլ կիրառումների համար տե՛ս՝ ՇևչենկոՇևչենկո (ուկրաիներեն՝ Шевченко), գյուղ Ուկրաինայի Դոնեցկի մարզի Նովոազովսկի շրջանում։
2001 թվականի տվյալներով Շևչենկո գյուղում բնակվում էր 235 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կերտեմինե (կոմունա)

Կերտեմինե (դան․՝ Kerteminde Kommune), դանիական կոմունա Հարավային Դանիա մարզի կազմում։ Տարածքը՝ 205,85 կմ², ինչը կազմում է Դանիայի մակերեսի 0,48 %-ը՝ առանց Գրենլանդիայի և Ֆարերյան կղզիների։ 2008 թվականի հունվարի 1-ի տվյալներով բնակչության թիվը 23630 մարդ է (տղամարդիկ՝ 11732, կանայք՝ 11898, օտարերկրացիները՝ 722)։


== Պատմություն ==
Կոմունան ձևավորվել է 2007 թվականին հետևյալ կոմունաների միացումից.

Կերտեմինե (Kerteminde)
Լանգեսկով (Langeskov)
Մունկեբո (Munkebo)


== Պատկերասրահ ==


== Արտաքին հղումներ ==
Կերտեմինեն borger.dk-ում Archived 2007-06-21 at the Wayback Machine.(դան.)
Արթո Չիֆթչյան

Արթո Չիֆթչյան (1949, Պլովդիվ, Բուլղարիա), հայ դիրիժոր։


== Կենսագրություն ==
Արթո Չիֆթչյանը ծնվել է 1949 թվականին Պլովդիվում (Բուլղարիա)։ 1970 թվականից սովորել է Սոֆիայի պետական երաժշտական ակադեմիայում (ղեկավար՝ Կ. Իլև)։
1972 թվականին Բուլղարիայի կամերային նվագախմբի հետ Գերմանիայում մասնակցել է Երիտասարդական միջազգային փառատոնի համերգներին, հաճախել Է Լայնսդորֆի ղեկավարած դիրիժորական վարպետության դասընթացներին։ Ավարտական համերգով հանդես է եկել Պլևենի ֆիլհարմոնիկ նվագախմբի հետ, արժանացել բարձր գնահատականի։
1978 թվականին Արթո Չիֆթչյանը՝ որպես հրավիրյալ դիրիժոր, Ռոուզի օպերային թատրոնում ղեկավարել է Ռ. Շտրաուսի «Չղջիկը» ներկայացումը, որով սկսվել է նրա դիրիժորական գործունեությունն այդ թատրոնում։ Ղեկավարել է նաև Ջ. Վերդիի «Տրավիատա», «Տրուբադուր», Օ. Նիկոլայիի «Վինձորի զվարճասեր կանայք» և այլ օպերաներ, Մ. Գոլեմինովի «Նեստինարկա» բալետը և այլ բեմադրություններ։
Արթո Չիֆթչյանը նաև Պլովդիվի Երիտասարդական սիմֆոնիկ նվագախմբի հիմնադիր-դիրիժորն է, որի հետ համերգներով շրջագայել է Անգլիայում, Գերմանիայում, Հունաստանում, Ռուսաստանում, Հայաստանում և այլուր։


== Ծանոթագրություններ ==


== Արտաքին հղումներ ==
Arto Tchiftchian conducts Ludwig van Beethoven - Egmont Overture, Op. 84
Եղբայր արջ (մուլտֆիլմ)

«Եղբայր արջ» (անգլ.՝ Brother Bear), «Walt Disney» ընկերության կողմից 2003 թվականին նկարահանված մուլտֆիլմ։ Դասական մուլտֆիլմերի մեջ այն քառասունչորսերորդն է։ Մուլտֆիլմը երրորդ և վերջին մուլտֆիլմն է, որը լույս է տեսել ֆլորիդյան կազմակերպության շնորհիվ (Walt Disney Feature Animation)։ 2004 թվականի մարտին կազմակերպությունը փակվել է։
Մուլտֆիլմի հիմնական գաղափարը գործած մեղքերի ընդունումն է և կենդանիների միջոցով մարդկանց վերափոխումը։
2006 թվականին «DisneyToon Studios» կազմակերպության շնորհիվ լույս է տեսել մուլտֆիլմի տեսանկարահանված տարբերակը։


== Պատմություն ==
Քենան, Դենասը և եղբայր Սիտկան, մարդիկ են ովքեր ապրել են սառցադաշտային ժամանակաշրջանից հետո։ Այն ցեղը, որտեղ նրանք ապրում են, լցված է տոտեմական հոգիներով։ Նրանցից յուրաքանչյուրը շամանից իմանում է իր տոտեմի մասին՝ իր անձնական կենդանու մասին։ Ինչ որ պաշտամունքի կենդանի, կամ խիզախություն, իմաստություն կամ ղեկավարություն։ Երեք եղբայրներից ամենից երիտասարդը Քենան էր, նրան բաժին էր հասել արջի խորհրդանիշը, որը նշանակու է սեր։ Երիտասարդ Քենան անչափ դժգոհ էր իր խորհրդանիշից, քանի որ մտածում էր, որ սերը բնորոշ չէ տղամարդուն։ Նա դառնում է Դենասի ծաղրի առարկան, բայց Սիտկանը բացատրում է, որ դա խորհրդանիշ է և պետք է լրջորեն վերաբերվել դրան։


=== Կերպարներ ===
Քենան- մի մարդ, ով երազում է պարզապես դառնալ մարդ։ Նա ունի շատ աշխույժ բնավորություն, բայց հոգով շատ բարի է։ Վերածվելով արջի, նա հոգ է տանում փոքրիկ արջի մասին ՝ Կոդեի։ Չնայած այն հանգամանքին, որ Քենան շատ աշխույժ է, բայց այդքան էլ զրուցասեր չէ։
Դենաս- փոքր եղբայրը։ Չնայած նրան, որ նա գայլի տոտոմից է, որը խորհրդանշում է իմաստություն, նա այդքան էլ խելացի չէ։ Ի տարբերություն Քենանի նա մտածում է նոր գործում։ Եվ որոշում է վրեժխնդիր լինել արջից, ով բաժանեց եղբայրներին։ Այդ պատճառով դժվար է պատկերասցրել Դենասին, որ նա իմանոմ է, որ Քենանը վերածվել է արջի։
Սիտկա- մեծ եղբայրը, ով մշտապես բաժանում է Քենանինին և Դենասին։ Սիտկան ամենահանգիստ, իմաստուն եղբայրն է։ Նա մահանում է՝ փրկելով իր եղբայրներին զայրացած արջերից։ Սիտկանի տոտոմը արծիվն է, որը ցույց է տալիս ճանապարհ։ ահվանից հետո նա ճանապարհորդում է արծվի ոգով։
Տանանա- ցեղային երեց, որտեղ ապրում են երեք եղբայրները։ Ամեն տարի աս կինը ճանապարհորդում է շամանի լեռը, որտեղ ոգիները ձմեռը վերածում էին գարնան։ Նա գիտի բոլոր գաղտնիքները։ Տանանը օգնում է Քենանին գտջնել մտքերի խաղաղություն։


=== Օծանելիք ===
Գերբնական ուժերը ընդունակ են մարդուն դարձնելու կենդանի։ Երբ մարդիկ կամ կենդանիները մահանում են նրանք վերածվում են հոգու։ Հոգիները շոշափում են հողը միայն տարին չորս անգամ, երբ փոխվում նե տարվա եղանակները։


== Գեղարվեստական հնար ==
Այն հիանալի մուլտֆիլմերից է, որտեղ օգտագործվել է մի շարք գեղարվեստական հնարներ։ Նաքան Քենանի ձևափոխվելը մուլտֆիլմը գրված էր 1,75։1 ձևաչափով,վերափոխվեց 2,35։1 ձևաչափով։ Վերափոխումից հետո Քենանի աչքերով աշխարհը այլ ձև ընկալվեց՝ ավելի պայծառ, վառ գույներով։


== Ծանոթագրություններ ==
Ձմերուկ (ցեղ)

Անվան այլ կիրառումների համար տե՛ս՝ Ձմերուկ (այլ կիրառումներ)
Ձմերուկ (լատ.՝ Citrullus)` դդմազգիների (լատ.՝ Cucurbitaceae) ընտանիքին պատկանող ծաղկավոր բույսերի տեսակ։ Ձմերուկի պտուղը հատապտղային է։ 
Ձմերուկ սովորական (լատ.՝ Citrullus lanatus), լայնորեն օգտագործվում է սննդի, ինչպես նաև որպես դեղաբույս բժշկության մեջ։
Դասի ներկայացուցիչների վայրի տեսակներն աճում են Աֆրիկայի գրեթե ողջ տարածքում, Արևմտյան և Կենտրոնական Ասիայում։ Աճեցվում է արևադարձային և բարեխառն գոտիներում։


== Բուսաբանական նկարագիրը ==
Միամյա կամ բազմամյա խոտաբույս է, երկար և մագլցող թփերով։
Տերևները հերթադիր, կլորավուն կամ եռանկյուն ուրվագծված, ձվաձև։
Ծաղիկները բազմահամաչափ են, միատուն կամ երկտուն, առանձին, երբեմն խմբերով։ 
Ծաղիկները ունեն մեծ զանգականման փոշանոթ, 5 նեղ բաժակաթերթերով և պսակաթերթերով, հնգաբաժան, դեղին ծաղկապսակով, որոնք ունեն երկարավուն, ձվաձև կոպիտ բաժանումներ, ունեն 5 առէջներ։ Ծաղիկները ունեն ծաղկապատյան։ Ձվարաները ձվաձև են՝ կարճ սյուներով։
Պտուղը գնդաձև կամ էլիպսաձև, հյութալի կամ չոր։ Սերմերը գնդաձև, տափակացած հաճախ սև կետերով։


== Դասակարգում ==


=== Ներկայացուցիչները ===
Դասը պարունակում է 5-7 տեսակ, նրանցից մի քանիսը ներկայացվում են ստորև՝:

Citrullus colocynthis
Citrullus ecirrhosus
Citrullus lanatus - Ձմերուկ սովորական
Citrullus rehmii


=== Արտադրությունը ===


== Տաքսոնոմիան ==
Ձմերուկի հետևյալ տեսակը մտնում է Benincaseae ցեղի, Cucurbitoideae ենթաթագավորության և դդմազգիների (Cucurbitaceae) ընտանիքի մեջ։ Անվանումը Citrullus առաջին անգամ հիշատակել է շվեդ բուսաբան Պետրուս Ֆորսկալը (Petrus Forskal) 1775 թվականին, բայց նա չի տալիս տեսակի բնութագիրը։
Բայց բնութագիրը ավելի ուշ տվեց գերմանացի բուսաբան Գ. Շրադերի կողմից, ով դարձավ միակ օրինական հեղինակը Citrullus-ի։ Citrullus Schrad անվանումն օրինականացվել է 8-րդ միջազգային բուսաբանական կոնգրեսում 1964 թվականին և ընդգրկվել անունների պահվող ցուցակում։


== Արտաքին հղումներ ==
Informationen bei www.cucurbit.org.(չաշխատող հղում)
Internationalen Namen der Taxa in der Gattung.
Die Wildpflanzen in Namibia.


== Ծանոթագրություններ ==
Ես և նա

«Ես և նա», Նար-Դոսի պատմվածքներից, որ նա գրել է 1889 թվականին։ Պատմվածքն ունի «Մի կորած մարդու հիշատակարանից» ենթախորագիրը։


== Սյուժե ==
Պատմվածքը բաղկացած է հեղինակի առաջաբանից ու երկու մասից՝ «Ես» և «Նա»։
Առաջաբանում հեղինակը պատմում է, որ պատահաբար իր ձեռքն է ընկել մի տետր, որում «կորած մարդը» տարիներ շարունակ գրի էր առել իր կյանքի անցուդարձը։ Տետրը վերնագրված էր «Ես և նա», ենթավերնագիրն էր՝ «Մի կորած մարդու հիշատակարանից»։ Նույն վերնագրով էլ ինքը հանձնում է տպագրության, սակայն ինքը բավական կրճատել է այն՝ թողնելով միայն ամենահետաքրքրականը։


=== ԵՍ ===
Պատմվածքի հերոսը իրավագիտության վերջին կուրսի ուսանող է, որ խոստումնալից ապագայի հեռանկար ունի ու ներկայում էլ երջանիկ է. սիրում է մի աղջկա ու համոզված է, որ նա էլ իրեն է սիրում։ Բայց աղջիկն անսպասելի հեռանում է՝ նամակ գրելով, որ շուտով ամուսնանալու է, և խնդրում է մոռանալ իրեն, քանզի իր սիրո նախկին հավաստիացումները սոսկ թյուրիմացություն էին։ Այդ հարվածից հետո տղան թողնում է ուսումը, ու հարբեցողությունն ու վատ շրջապատը հետզհետե կործանում են նրան։ Նա հասկանում է, որ իր կործանման պատճառը պիտի որոնել հենց իր մեջ, և այն գտնում է մի պատմվածք ընթերցելուց հետո. դա իտալական մի սիրավեպ էր՝ «Վրեժ» վերնագրով, որի թարգմանությունը նա հիշատակարանում բերում է «Նա» վերնագրով՝ հակադրելու համար իր պատմությանը


=== ՆԱ ===
Վենեցիայի մի ազնվական ընտանիքի միակ զավակն էր Ջուլիետան, որ այնքան գեղեցիկ էր, որ թվում էր, թե մի սիրո անդունդ է։ Նա ծանոթանում է Անտոնիոյի հետ, որ ջութակ էր նվագում աղջկա պատուհանի տակ։ Տղայի նվագն այնպես է գրավում աղջկա սիրտը, որ նա Անտոնիոյին է նետում իր կարմիր մեխակը։ Դրանից հետո նրանք հանդիպում էին ամեն օր, սակայն մի երեկո էլ Ջուլիետան դուրս չի գալիս, այլ մի երկտող է նետում պատուհանից. «Հայրս ասաց, որ իմ և քո միջև անանց անդունդ կա։ Մենք վերևն ենք, դու ներքևը, էլ մի՛ գա։ Մոռացի՛ր ինձ»։ Այդ օրվանից Անտոնիոն այլևս չի երևում Վենեցիայի փողոցներում։
Տարիներ անց Վենեցիա ժամանեց հռչակավոր ջութակահար Անտոնիո Բոնվինին։ Համերգից հետո Ջուլիետան գնում է նրա մոտ, սակայն Անտոնիոն ցույց է տալիս Ջուլիետայի նետած երկտողը, և ասում, որ ինքն այն օրը երդվել էր վրեժ լուծել, և դրա միակ միջոցը այնքան բարձրանալն էր, որ աղջիկն ինքը հայտնվեր ներքևում. «Այսօր ես հասա իմ նպատակին։ Բայց նորից սիրել նրան, ով խաղում է ուրիշի նվիրական զգացումների հետ, ով տարբերություն է դնում վերևի և ներքևի միջև, ավա՜ղ, սինյորա, ես չեմ կարող»։
Վերջում «կորած մարդը» եզրակացնում է, որ իր կործանման պատճառն իր բուրժուական շրջապատն է, որտեղ ինքը մեծացել է որպես կամազուրկ ու փափկամարմին մի ինտելիգենտ, որ առաջին իսկ հարվածից ընկնում է ու այլևս չի կարողանում ելնել։ Այնինչ աշխատավոր ժողովրդի ծոցից ելած թափառական երաժիշտն օժտված է երկաթակուռ կամքով, հաղթահարում է ամեն դժվարություն ու վրեժ լուծում իրեն արհամարհողներից։


== Աղբյուրներ ==
Պատմվածքներ և նովելներ հայ արձակից, Երևան, 1986։


== Արտաքին հղումներ ==
Պատմվածքը mskh.am կայքում
Պատմվածքը lib.mindiaspora.am կայքում Archived 2015-03-13 at the Wayback Machine.
1764

1764 թվական,  նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 1764 թվականն է, 
XVIII դարի 64-րդ տարին։


== Դեպքեր ==


== Ծնունդներ ==
Մարի Ժոզեֆ Շենիե, ֆրանսիացի գրող, հրապարակախոս։ Ֆրանսիական ակադեմիայի անդամ (1803)


== Մահեր ==
Հակոբ Նալյան Զմարացի, հայ մատենագիր, մանկավարժ, մեկնիչ, եկեղեցական գործիչ
Կարաբաշևո

Կարաբաշևո (ռուս.՝ Карабашево, բաշկիրերեն՝ Ҡарабаш), գյուղ Ռուսաստանի Բաշկորտոստան հանրապետության Իլիշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 674 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալամբարի (տաճար)

Ալամբարի, տաճար Արևմտյան Հայաստանում, Ճորոխ գետի ավազանի Չուրուք գետի ափին գտնվող Ալամբարի գյուղում։ XIX դարի վերջին արդեն ավերված էր։


== Ծանոթագրություններ ==
Ինդուկցիոն վառարան

Ինդուկցիոն վառարան, հալման էլեկտրական վառարան, որտեղ մետաղը, գտնվելով փոփոխական մագնիսական դաշտում, ենթարկվում է ինդուկցիոն տաքացման։
Ինդուկցիոն վառարանները լինում են՝ խողովակավոր և տիգելային։ Ինդուկցիոն վառարանի տարողությունը մի քանի կիլոգրամից մինչև հարյուրավոր տոննաներ է։ Հալումը կատարվում է ինչպես պաշտպանական գազային միջավայրում, այնպես էլ վակուումում։ Վակուումային ինդուկցեոն վառարաններում հալեցվում են բարձրլեգիրված ջերմամուր, ջերմակայուն, կոնստրուկցիոն պողպատներն ու հատուկ համաձուլվածքներ։ Ինդուկցիոն վառարանների առավելություններն են ստացվող նյութի մաքրությունը, տաքացման մեծ արագությունը, ջերմաստիճանի կարգավորման հեշտությունը, հալապակսորդի փոքր քանակը։
Պլայնֆելդ

Պլայնֆելդ  (գերմ.՝ Pleinfeld), քաղաք Գերմանիայի Բավարիա երկրամասում։
Ենթարկվում է Կենտրոնական Ֆրանկոնիա վարչական շրջանին։ Գտնվում է Վյուրցբուրգ Գունցեխաուզեն շրջանի կազմում։ Բնակչությունը կազմում է 7289 մարդ (ըստ 2010 թվականի դեկտեմբերի 31-ի)։ Տարածքը կազմում է 72.22 կմ²։ Պաշտոնական կոդ՝ 09 5 77 161'։


== Ծանոթագրություններ ==


== Արտաքին հղումներ ==
պաշտոնական կայք
Ստեպնյանսկի գյուղական խորհուրդ (Խարկովի մարզ)

Ստեպնյանսկի գյուղական խորհուրդ  (ուկրաիներեն՝ Степнянська сільська рада), Ուկրաինայի Խարկովի մարզի Բոգոդուխովսկի շրջանում։
2001 թվականի տվյալներով Ստեպնյանսկի գյուղական խորհրդում բնակվում էր 574 մարդ։ Բնակավայրը զբաղեցնում է 22,4 կմ² տարածք։ Բնակչության խտությունը կազմում էր 25 մարդ/կմ²։ Խորհրդում կա 2 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Վերխնեկարգինո

Վերխնեկարգինո (ռուս.՝ Верхнекаргино, բաշկիրերեն՝ Үрге Ҡарғауыл), գյուղ Ռուսաստանի Բաշկորտոստան հանրապետության Դյուտյուլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 41 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կազուլինո

Կազուլինո (ռուս.՝ Казулино), գյուղ Ռուսաստանի, Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 643 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ամերիկանո

Ամերիկանո (իտալերեն՝ Americano)` ամերիկանո կոկտեյլը` դա ալկոհոլային յուրահատկությունների դասական տեսակ է, որը ծնվել է շնորհիվ բարմեն Գասպար Կամպարի դեռ 19-րդ դարում Իտալիայի բառերից մեկում։ Նա որոշեց խառնել ցիտրուսի հիման վրա պատրաստված բիտտերը, կարմիր վերմուտը և սոդայաջուրը, որի արդյունքում ստացավ այրող ալկոհոլային խառնուրդ ցիտրուսային կծվության համով։ Այսպիսի ըմպելիքը հատկապես դուր եկավ մի խումբ ամերիկացիների, որոնք մի անգամ այցելեցին Կամպարի բառը։ Կոկտեյլի հեղինակին դա շատ դուր եկավ, և նա որոշեց այդ հաճելի պահը արտացոլել կոկտեյլ Ամերկանո ստեղծագործության մեջ։ Իհարկե XXI դարի ընթացքում կոկտեյլը ոչ մեկ անգամ է լրացվել, փոփոխվել և կատարելագործվել տարբեր երկրների բարմենների կողմից, բայց մինչև հիմա կարելի է պատվիրել այդ նույն Ամերիկանոն, որը խմել են Գասպեր Կամպարի բառում։ Պահպանելու համար ըմպելիքի ամբողջ կոլորիտը, այն մատուցում են դասական հնաոճ գավաթում և դուք կարող եք զգալ նույնը, ինչ զգացել են ձեր նախնիները, որոնք վայելել են Կամպարի ստեղծագործության տտիպ կծվությունը։ Իսկ ալկոհոլի հստակ արժևորողները կարողեն պատվիրել կոկտեյլը տոնիկի հետ սոդայաջրի փոխարեն։ Այդպիս բաղադրությունը ստեղծված է ավելի ամուր զգացողությունների համար։


== Ծանոթագրություններ ==
Ալա (քաղաք)

Անվան այլ կիրառումների համար տե՛ս՝ Ալա (այլ կիրառումներ)Ալա (իտալերեն՝ Ala), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 7350 մարդ (2008), բնակչության խտություն՝ 62 մարդ/կմ²։ Զբաղեցնում է 119 կմ² մակերես։ Փոստային ինդեքս՝ 38061։ Հեռախոսային կոդ՝ 00464։


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Ուրդոգուրտ

Ուրդոգուրտ (ռուս.՝ Урдогурт), գյուղ Ռուսաստանի Ուդմուրթական հանրապետության Ուվինսկի շրջանի կազմում։
Բնակչությունը 2008 թվականին գրանցված տվյալներով կազմում էր 42 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կալի

Անվան այլ կիրառումների համար տե՛ս՝ Կալի (այլ կիրառումներ)Կալի (իսպ.՝ Santiago de Cali [sanˈtjaɣo ðe ˈkali]), քաղաք Կոլումբիայի արևմուտքում, Վալյե դել Կաուկա դեպարտամենտի վարչական կենտրոնը։ Գտնվում է Արևմտյան Կորդիլների ստորոտին (1000 մ բարձրության վրա), Կաուկա գետի հովտում։


== Ծանոթագրություններ ==
Նիկոլաս Հայեկ

Նիկոլաս Գեորգ Հայեկ (գերմ.՝ Nicolas George Hayek, փետրվարի 19, 1928(1928-02-19), Բեյրութ, Լիբանան - հունիսի 28, 2010(2010-06-28), Biel/Bienne, Seeland administrative region, Բեռն, Շվեյցարիա), լիբանանյան ծագմամբ շվեյցարացի ձեռնարկատեր, «Swatch» ընկերության հիմնադիրներից մեկը։


== Կենսագրություն ==
Նիկոլաս Ջորջ Հայեկը ծնվել է Բեյրութում՝ լիբանանուհի Լինդա Հայեկի և լիբանանա-ամերիկյան երկքաղաքացիություն ունեցող Ջորջ Նիկոլաս Հայեկի ընտանիքում։ Մասնագիտությամբ եղել է ինժեներ-մետալուրգ։ 1949 թվականին ընտանիքը Ֆրանսիայից տեղափոխվել է Շվեյցարիա։ 1951 թվականին Նիկոլաս Հայեկը ամուսնացել է Մարիաննա Մեցգերի հետ։ Ընտանիքում ծնվել են 2 երեխա՝ որդին՝ Հայեկ կրտսերը և դուստրը՝ Նայլա Հայեկը։ 1964 թվականին Նիկոլաս Հայեկը Շվեյցարիայի քաղաքացիություն է ստացել։
1963 թվականին նա հիմնադրել է «Hayek Engineering» ընկերությունը, որը ծառայություններ է մատուցել միաձուլումների և կլանումների ոլորտում։ Երբ 1982 թվականին նրա ընկերությունը վարձել են Շվեյցարիայի երկու խոշորագույն ժամացույցների ընկերությունների՝ «ASUAG»-ի և «SSIH»-ի դիրքը գնահատելու համար, Նիկոլաս Հայեկը վարկատուներին առաջարկել է նրանցից գնել ընկերությունների բաժնետոմսերի 51%-ը, իսկ համաձայնությունից հետո վերակազմավորել է ընկերությունների աշխատանքը՝ բացելով ևս մեկ ապրանքանիշ՝ «Swatch»։ Այնուհետև նա գնել է նաև ժամացույցի այլ գործարաններ, այդ թվում՝ «Breguet» և «Blancpain» ապրանքանիշերը։
Նիկոլաս Հայեկն ակտիվորեն զբաղվել է այլընտրանքային շարժիչների և արևային մարտկոցների մշակմամբ։
2003 թվականին «Swatch» ընկերության ղեկավարի պաշտոնը հանձնել է որդուն՝ Նիկ Հայեկին։ Ինքը մնացել է տնօրենների խորհրդի նախագահ և «Breguet» ընկերության ղեկավար։ 2009 թվականին Հայեկը գլխավորել է նաև «Jaquet Droz»-ը։ Ներկայումս Նիլայի դուստրը ղեկավարում է «Tiffany»-ը, իսկ Մարկի որդին՝ «Blancpain»-ը։
2010 թվականի հունիսի 28-ի երեկոյան Նիկոլաս Հայեկը սրտի կաթվածից հանկարծամահ է եղել իր աշխատավայրում։


== Մրցանակներ և ճանաչում ==
1996 թվականին շվեյցարական Նյոշատել քաղաքում գտնվող Նևշատելի համալսարանի, իսկ 1998 թվականի հունիսին՝ Իտալիայի Բոլոնիա քաղաքում գտնվող Բոլոնիայի համալսարանի կողմից Նիկոլաս Հայեկին շնորհվել է honoris causa պատվավոր իրավունքի և տնտեսության դոկտորի կոչում։


== Հետաքրքիր փաստեր ==
Եղել է հակագլոբալիստ։ Պատերազմի ժամանակ Իրանում հրաժարվել է ամերիկյան հրթիռների համար չիպեր մատակարարել։
Պաշտել է ժամացույցը և երեքական ժամ է կրել յուրաքանչյուր թևի վրա։
Կանխատեսել է ֆինանսական ճգնաժամը։ Ճգնաժամի ժամանակ ոչ մի աշխատակցի չի ազատել և հասել է ֆինանսական ռեկորդների։
Սիրել է Ռուսաստանը։


== Ծանոթագրություններ ==


== Արտաքին հղումներ ==
Биография основателя Swatch Group Николаса Хайека в журнале GQ
Голубицкий С.М.։ «Сказка о потерянном времени»։ Бизнес-журнал։ Արխիվացված է օրիգինալից 2010-12-01-ին
Դրենչա

Դրենչա (սերբ.՝ Дренча), գյուղ Սերբիայի Հանրապետության կենտրոնական հատվածում՝ Շումադիայի մարզի Ալեքսանդրովացի շրջանում։
Ըստ 2002 թվականին Սերբիայում անցկացված մարդահամարի տվյալների, գյուղի բնակչությունը կազմում է 255 մարդ։ Գյուղի ժամային գոտին՝ UTC+1, իսկ ամառը՝ UTC+2:


== Ծանոթագրություններ ==
Ունսատլեն

Ունսատլեն (ռուս.՝ Унсатлен), գետ Ռուսաստանում, հոսում է Դաղստանի Հանրապետությունում։ Գետաբերանը տեղակայված է Անդիյսկոյե Կոյսու գետի ձախ ափին՝ 51 կմ հեռավորության վրա։ Գետի երկարությունը 20 կմ է,ավազանի տարածքը 134 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Սուլակ գետնի ակունքն է մինչև Չիրկեյսկի հիդրոհանգույց, գետի ենթաավազանը բացակայում է։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07030000112109300000629
Հիդրոլոգիական ուսումնասիրությունների կոդը - 109300062
Ավազանի կոդը - 07.03.00.001
Հիդրոլոգիական ուսումնասիրությունների հատորի համարը - 09
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մաքսիմ Պապերնիկ

Մաքսիմ Յուրիևիչ Պապերնիկ (ուկրաիներեն՝ Паперник Максим Юрійович, ապրիլի 20, 1969(1969-04-20), Կիև, Ուկրաինական ԽՍՀ, ԽՍՀՄ - փետրվարի 19, 2017(2017-02-19), Կիև, Ուկրաինա), ուկրաինացի կինոռեժիսոր, պրոդյուսեր և տեսահոլովակների ռեժիսոր։


== Կենսագրություն ==
Մաքսիմ Պապերնիկը ծնվել է 1969 թվականին Կիևում։ Սովորել է երաժշտական դպրոցում՝ դաշնամուրի դասարանում, ավարտել է Կիևի Ի․ Կարպենկո-Կարովի անվան կինոյի և թատրոնի համալսարանի կինեմատոգրաֆիական ֆակուլտետը, ավելի ուշ նույն համալսարանում ավարտեց նաև թատերական ֆակուլտետը։ Այնուհետև աշխատել է Ուկրաինայի հանրային հեռուստաընկերությունում։ Իրեն դրսևորել է որպես լավ կլիպմեյքեր՝ 1997 թվականից Պապերնիկն աշխատել է ուկրաինացի ամենահայտնի կատարողների հետ։
2003-2017 թվականներին նկարահանել է ինչպես հեռուստատեսային, այնպես էլ խաղարկային ֆիլմեր։ Նկարահանել է նաև մի քանի մյուզիքլ։ 2009 թվականին Պապերնիկը նկարահանեց սկանդալային «Անձեռնմխելիները» հեռուստասերիալը, որը չցուցադրվեց հեռուստաընկերությամբ գրաքննական նկատառումներով։ Նույն թվականին բեմադրել է «Ժողովրդական աստղ» երաժշտական ժամանցային շոուն։
Մահացել է 2017 թվականի փետրվարի 19-ին։


== Մրցանակներ և պարգևներ ==
Դիպլոմ լավագույն ռեժիսորական աշխատանքի համար՝ «Թավշե սեզոն», 1996
Մրցանակ լավագույն կարճամետրաժ ֆիլմի համար, «Բաց գիշեր» փառատոն, 1997
Մրցանակ «տեսահոլովակի լավագույն ռեժիսոր» անվանակարգում, Երաժշտական հոլովակի համաուկրաինական մրցույթ, 1998
«Տելետրիումֆ» մրցանակ «լավագույն ֆիլմ» անվանակարգում, 2003
«Showbiz awards» մրցանակ «Հայրենական շոու բիզնեսի զարգացման մեջ ունեցած ներդրաման համար», 2007


== Ֆիլմագրություն ==


=== Ռեժիսոր ===


=== Պրոդյուսեր ===


=== Սցենարիստ ===


== Ծանոթագրություններ ==


== Արտաքին հղումներ ==
Մաքսիմ Պապերնիկ (անգլ.) Internet Movie Database կայքում
Ծիրկվալ

Ծիրկվալ (վրաց.՝ წირქვალი), գյուղ Վրաստանում։ Գտնվում է Իմերեթի մարզի Ճիաթուրայի շրջանում։


== Դիրք ==
Գյուղը գտնվում է ծովի մակարդակից 720 մետր բարձրության վրա։ Շրջկենտրոն Ճիաթուրայից հեռու է 10 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 963 մարդ։


== Ծանոթագրություններ ==
Աստերոիդների ցանկ (271001-271100)

Աստերոիդների ցանկ (270901-271000)  • Աստերոիդների ցանկ  • Աստերոիդների ցանկ (271101-271200)
 Աստերոիդների ցանկ (270901-271000)  • Աստերոիդների ցանկ  • Աստերոիդների ցանկ (271101-271200)
Աղբյուր

Անվան այլ կիրառումների համար տե՛ս՝ Աղբյուր (այլ կիրառումներ)
Աղբյուր, ստորերկրյա ջրի բնական ելքը Երկրի մակերևույթ՝ պայմանավորված տեղանքի երկրաբանական կառուցվածքով, կտրտվածությամբ, ջրատար շերտերի դասավորությամբ։


== Բնութագիր ==
Աղբյուրն առաջանում է, երբ ռելիեֆի բացասական ձևերը հատում են ջրատար հորիզոնները։ Աղբյուրը սնվում է տարբեր տիպերի ստորերկրյա ջրերից և կոչվում նրանց անունով (օրինակ, արտեզյան ջրեր, գետնաջրեր, և այլն)։ Կարստային շրջաններում լինում են մեծ ելք ունեցող աղբյուրներ (վոկլյուզներ), երիտասարդ հրաբխականության շրջաններում՝ տաք աղբյուրներ և գեյզերներ։
Աղբյուրները ստորաբաժանվում են ըստ՝

ջրի ելքի բնույթի (վերընթաց, վարընթաց),
ջերմաստիճանի (սառը, գոլ, տաք, գերտաք),
ջրի քանակի փոփոխականության (մշտական, ժամանակավոր),
հանքայնացման (քաղցրահամ, հանքային)։Հավերժական սառցույթի շրջաններում հանդիպում են սեզոնային, տեղաշարժվող սառը աղբյուրներ, երիտասարդ հրաբխականության շրջաններում՝ տաք աղբյուրները և գեյզերներ։


== Հայաստանում ==

Աղբյուրներով առավել հարուստ են Հայաստանի լեռնային շրջանները։ Հայկական հրաբխային բարձրավանդակում և միջլեռնային գոգավորություններում բազմաթիվ են մեծ ծախս (0, 1 -2, 5 հզ․ լ/վ) ունեցող աղբյուրները։ Հայաստանում հաշվվում է մոտ 10 000 աղբյուր։
Դրանցից են Մեծամորի, Աշոցք-Զույգաղբյուրի, Ապարանի, Նազրևան-Բազմաղբյուրի, Արզնու, Ակունքի, Արգելի, Արզականի, Սոլակի, Մաքրականի, Սարուխանի, Հացառատի, Գառնի-Գողթի, Ջերմուկի, Շաքիի և այլ աղբյուրներ, որոնց գումարային ծախսը (առանց Մեծամորի աղբյուրախմբի) գերազանցում է 45-46 հզ․ լ/վ։
Հայաստանի աղբյուրները՝ թվով շուրջ 10 հազար, օգտագործվում են կենցաղային, արդյունաբերական ջրամատակարարման, ոռոգման նպատակներով։ Դրանց մեջ որոշակի թիվ են կազմում նաև հանքային աղբյուրները։
Աննա Միրկին

Աննա Միրկին (անգլ.՝ Anna Mirkin, եբրայերեն՝ אנה מירקין‎, մարտի 18, 1987(1987-03-18), Դնեպր, Ուկրաինական ԽՍՀ, ԽՍՀՄ - հունիսի 4, 2016(2016-06-04), Իսրայել), իսրայելցի թաեքվոնդոիստ և մոդել։


== Կենսագրություն ==
Առաջին դասարանից զբաղվել է պարահանդեսային պարով։ Իսրայել ներգաղթելուց հետո (14 տարեկանում) եբրայերեն լեզվի դպրոցում  որոշել է զբաղվել թեքվոնդոյով։ Մեկամսյա մարզումներից հետո Միրկին փոքրիկ մրցույթում գրավել է առաջին տեղը։ 53 կգ քաշային կարգում եղել է Իսրայելի բազմակի չեմպիոն։ 
Մասնակցել է գրանցված 44 մենամարտի, որոնցից 22-ում հաղթող է ճանաչվել։
Աննա Միրկինը մահացել է 2016 թվականի հունիսի 4-ին սրտի կաթվածից։


== Նվաճումներ ==
2007, Ավստրիա, A կարգի առաջնություն, ոսկի
2008, Շվեդիա, Տրելեբորգ, A կարգի առաջնություն, ոսկի
2008, Հռոմ, Եվրոպայի առաջնության բրոնզ
2008, Ֆրանսիայի թեքվոնդոյի առաջնության արծաթե մեդալ
2008, Մոսկվա, Եվրոպայի գավաթ, բրոնզ
2009, US Open, հինգերորդ տեղ
2009, Իսրայելի չեմպիոն
2010, Իսրայելի չեմպիոն


== Ծանոթագրություններ ==


== Արտաքին հղումներ ==
Израильская спортсменка Аня Миркина: 1987-2016. Фотогалерея
Վիպիտենո

Վիպիտենո (գերմ.՝ Sterzing, իտալերեն՝ Vipiteno), կոմունա (քաղաք) (գերմ.՝ Stadtgemeinde, իտալերեն՝ comune) Իտալիայում, Բոլցանո գավառում, Այզակ գետի վրա։ Վիպտալ մարզի վարչական կենտրոնն է։
Տարածքը 33 կմ² է։ 2008 թվականի հունվարի 1 դրությամբ բնակչությունը կազմում է 6076 մարդ։ 2001 թվականի մարդահամարի տվյալներով, կոմունայի բնակչության 75,03 % - ը խոսում է գերմաներեն, 24,67 % - ը՝ իտալերեն, 0,3 % - ը՝ լադիներեն։


== Վարչական բաժանում ==
Կոմունայի կազմի մեջ են մտնում 3 ֆրակցիաներ.

Ռիդ (Նովալե) — գերմ.՝ Ried, իտալերեն՝ Novale
Տույնս (Տունես) — գերմ.՝ Thuins, իտալերեն՝ Tunes
Չյոֆս (Չեվես) — գերմ.՝ Tschöfs, իտալերեն՝ Ceves


== Արտաքին հղումներ ==
Պաշտոնական կայք (գերմ.) (իտալ.)
Կանտանիեդի (Մարանիան)

Կանտանիեդի (պորտ.՝ Cantanhede), համայնք Բրազիլիայի Հյուսիսարևելյան տարածաշրջանում՝ Մարանիան նահանգի կազմում։ Մունիցիպալիտետ Մարանիան նահանգի կենտրոնական մարզում։ Մտնում է Իտապեկուրու Միրինի գավառի կազմի մեջ։ Բնակչությունը կազմում է 17 834 մարդ՝ 2006 թվականի տվյալներով։ Գրավում է 797,887 կմ2 տարածք։ Բնակչության խտությունը՝ 22,4 մարդ/կմ²։


== Պատմություն ==
Քաղաքը հիմնադրվել է 1952 թվականին սեպտեմբերի 24-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է  20.503.571,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.156,70 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,522 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Ժոզեֆ Դյուպլեսի

Ժոզեֆ-Սիֆրեդ Դյուպլեսի (ֆր.՝ Joseph-Siffred (-Siffrein) Duplessis, սեպտեմբերի 22, 1725(1725-09-22)[…], Կարպանտրաս - ապրիլի 1, 1802(1802-04-01)[…], Վերսալ), ֆրանսիացի դիմանկարիչ։


== Կենսագրություն ==
Ծնվել է Կարպանտրասում։ Սկզբնական շրջանում սովորել է հոր՝ Ժոզեֆ-Գաբրիել Իմբերայի մոտ, այնուհետև աշխատել է Հռոմում՝ Պիեր Սուբլեյրասի արվեստանոցում (1699-1749)։ Իտալիայում Դյուպլեսին ընկերացավ Կլոդ Ժոզեֆ Վերնեի հետ։ Նա վերադարձավ Կսրպանտրաս, որոշ ժամանակ Լիոնում մնալուց հետ հետ վերադարձավ Փարիզ, որտեղ նրան ընդունեցին Սուրբ Լուկի ակադեմիա։ 1769 թվականին 10 նկար ցուցադրվեց փարիզյան սալոնում։ Նրա նկարներում պատկերված էին՝ Լուի XVI, Ժան Նեկերը և Բենջամին Ֆրանկլինը։
Դյուպլեսի նկարած Ֆրանկլինի դիմանկարները 1929 թվականից սկսած օգտագործում են ամերիկյան հարյուր դոլլարի դիզայնի համար։


=== Աշխատանքներ ===
Portrait de Charles Claude de la Billarderie(1730—1809), comte d’Angiviller, vers 1779, huile sur toile, 144 x 106 cm, Versailles, Musée national du château et des Trianons.
Autopotrait, 1801, huile sur toile, 58 x 49 cm, Versailles, Musée national du château et des Trianons.
Portrait officiel du roi de France et de Navarre, Louis XVI (1754—1793), en habit de sacre, 1777.
Portrait de Christophe-Gabriel Allegrain, 1774.
Jacques Necker (1732—1804), Versailles, Musée national du château et des Trianons.
Portrait de Joseph-Marie Vien.
Portrait de Benjamin Franklin, 1785, huile sur toile, ,National Portrait Gallery, Washington DC, USA.
Louise Marie Adélaïde de Bourbon, vers 1780.
Portrait de Christoph Willibald von Gluck, Kunsthistorisches Museum, Vienne, Autriche.


=== Պատկերասրահ ===

		
		
		
		
		


== Գրականություն ==
Duplessis, peintre du roi et portraitiste de Louis XVI. Rachel Dudouit, L’Estampille/L’Objet d’Art, n° 414, juin 2006, pp. 64–73. Résumé Archived 2012-01-21 at the Wayback Machine.
Jean-Paul Chabaud, Joseph-Siffred Duplessis, Un Provençal, peintre du roi, Association Études Comtadines, Mazan, 2003. Bibliographie critique Archived 2009-10-04 at the Wayback Machine.
Jules Belleudy, J.-S. Duplessis : peintre du roi, 1725—1802, Publication de l’Académie de Vaucluse, Chartres, Imprimerie Durand, 1913
Paul et Pierrette Girault de Coursac, Louis XVI, un visage retrouvé, O.E.I.L, Paris, 1990


== Ծանոթագրություններ ==


== Արտաքին հղումներ ==
Site bilingue consacré à ce peintre par Rachel Dudouit
Կապալաղ

Կապալաղ, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Lost!

«Lost!», բրիտանական Coldplay ռոք խմբի երգը, 2008 թվականի նոյմեբերի 8-ին թողարկված Viva la Vida or Death and All His Friends ալբոմի երրորդ երգը, որի պրոդյուսերը եղել է Բրայան Ինը։ Չնայած նրան, որ սինգլը մեծ հաջողություններ չի ունեցել ալբոմի մյուս սինգլերի համեմատ, այն ստացել է դրական կարծիքներ քննադատների կողմից։


== Թողարկման պատմություն և քննադատություներ ==
Lost! թողարկվել է 2008 թվականի սեպտեմբերին։ Նույն թվականի նոյեմբերի 10-ին պաշտոնապես թողարկվել է , որպես ալբոմի սինգլ։
Երգի մի քանի տարբերակները․

«Lost!» ալբոմային տարբերակ
«Lost?», Քրիս Մարտինի երգը, դաշնամուրի նվագակցությամբ։
«Lost+», ալբոմային տարբերակ, վերաձայնագրված Jay-Z-ի մասնակցությամբ։ Առաջին անգամ հնչել է 2008 թվականի հոկտեմբերի 18-ին BBC Radio 1-ով, կատարվել է նաև «Գրեմմի» 51-րդ արարողության ժամանակ Քրիս Մարտինի և Jay-Z-ի կատարմամբ։ Եղել է Prospekt's March մինի-ալբոմում։
«Lost-», գործիքավորված ալբոմային տարբերակ
«Lost@», ձայնագրված 2008 թվականի հուլիսի 22-ին ՉիկագոյումԵրգը ստացել է դրական կարծիքներ քննադատների կողմից։ Ստեղծագործությունը գովաբանվել է NME-ի, Pitchfork Media-ի և Փիթեր Հեբրիելի կողմից։ Rolling Stone-ի Ուիլլի Հերմասը երգի մասին ասել է․ «ալբոմի ամենալավ փոփ-կատարում»։ 


== Երգացանկ ==
Թվային (EP)«Lost!» - 3:55
«Lost?» - 3:42
«Lost@» (live at United Center, Chicago) - 3:55
«Lost+» (feat. Jay-Z) - 4:16Պրոմո CD«Lost!» (album version) - 3:58
«Lost?» (acoustic version) - 3:42
«Lost-» (instrumental version) - 3:59Պրոմո CD«Lost+» (with Jay-Z) - 4:18
«Lost@» (live at United Center, Chicago) - 3:57


== Դիրքը չարթերում ==


== Ծանոթագրություններ ==
Քեյլի Մաքքիոուն

Քեյլի Մաքքիոուն (անգլ.՝ Kaylee Rochelle McKeown, հուլիսի 12, 2001(2001-07-12), Redcliffe), ավստրալիացի լողորդ, քառակի օլիմպիական չեմպիոն, 2017 և 2019 թվականների աշխարհի առաջնությունների մեդալակիր, 2018 թվականի պատանեկան օլիմպիական խաղերի չեմպիոն։


== Կարիերա ==
Բուդապեշտում անցկացված 2017 թվականի աշխարհի առաջնությունում կոմպլեքս լողով խառը էստաֆետում նվաճել է իր առաջին լուրջ մրցանակը` արծաթե մեդալ:
Բուենոս Այրեսում կայացած երիտասարդական օլիմպիական խաղերի ժամանակ դարձել է չեմպիոն 50 մ մրցատարածությունում, ինչպես նաև արժանացել է տարբեր անվանակարգերի ևս երեք մրցանակների։
Կորեայի Կվանգջու քաղաքում անցկացված 2019 թվականի աշխարհի առաջնությունում նվաճել է երկու մեդալ, անհատական ​​մրցումներում՝ արծաթե մեդալ 200 մետր մրցատարածությունում՝ զիջելով ամերիկացի մարզիկ Ռիգան Սմիթին 2,57 վայրկյանով։ Կանանց 4×100 համակցված փոխանցումավազքում նույնպես ստացել է արծաթե մեդալ։
2020 թվականի Ամառային օլիմպիական խաղերում արժանացել է երեք ոսկե և մեկ բրոնզե մեդալների։


== Ծանոթագրություններ ==
Բոլշոյ Մենգեր

Բոլշոյ Մենգեր (ռուս.՝ Большой Менгер, թաթ.՝ Олы Мәңгәр), գյուղ Ռուսաստանի Թաթարստան հանրապետության Մուսլյումովսկի շրջանի կազմում։
Բնակչությունը 2000 թվականին գրանցված տվյալներով կազմում էր 707 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուկման

Ուկման (ռուս.՝ Укман, բաշկիրերեն՝ Ухман), գյուղ Ռուսաստանի Բաշկորտոստան հանրապետության Բլագովեշչենսկի շրջանի կազմում։
Բնակչությունը 2009 թվականին գրանցված տվյալներով կազմում էր 18 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սեգուրա դե լա Սիեռա

Անվան այլ կիրառումների համար տե՛ս՝ Սեգուրա (այլ կիրառումներ)Սեգուրա դե լա Սիեռա (իսպ.՝ Segura de la Sierra), մունիցիպալիտետ Իսպանիայում` Խաեն պրովինցիայում (Անդալուսիա ինքնավար համայնքում)։ Մունիցիպալիտետը մտնում է Սիեռա դե Սեգուրա շրջանի կազմի մեջ։ Զբաղեցնում է 224 կմ² տարածք։ Բնակչությունը` 2026 մարդ (2010 թվականի տվյալներով)։ Գտնվում է պրովինցիայի վարչական կենտրոնից 160 կմ հեռավորության վրա։


== Պատմություն ==
Սեգուրա դե լա Սիեռայի ամենակարևոր ժամանակաշրջանը արաբական նվաճումներն էին, երբ գյուղը կոչվում էր Սակուրա։ 781 թվականին Աբուլ Ասվարը գրավեց գյուղը և մի քանի պատ կառուցեց գյուղի շուրջ։ Բնակիչները Կորդոբայի արքաների իշխանության տակ էին գտնվում։
Ալ-Մոհադների հետ պայքարելուց հետո քրիստոնյաներն իշխանությունն իրենց ձեռքը վերցրին, և Ալֆոնսո VIII արքան գյուղը նվիրեց Սանտիագոյի ռազմական միաբանությանը։ Շատ ազնվականներ և հայտնի մարդիկ էին ապրում այնտեղ, որոնցից էր Խորխե Մանրիկեն։
Նապոլեոնի զորքի ներխուժմամբ գյուղը հրդեհվեց և արխիվի մեծ մասը ոչնչացվեց․ այդպիսով կորցվեց գյուղի պատմության զգալի մասը, որն այլևս նարավոր չեղավ վերականգնել։


== Տոներ ==
Ամենամեծ տոնը Ռոսարիո կույսի տոնն է, որը նշվում է հոկտեմբերի 4-8-ն ընկած ժամանակահատվածում։ Տոնը կրոնի և մշակույթի խառնուրդ է։ Այդ օրերին գյուղ են գալիս մոտակա բնակավայրերից շատ բնակիչներ։
Արաբական հրապարակում մարդիկ հետևում են ցլամարտի։ Գիշերը լի է երաժշտությամբ և պարերով․ պարում են հատկապես պասադոբլ և խոտաս։


== Բնակչություն ==


=== Տեղաբաշխում ===

Աղբյուր՝ Իսպանիայի Վիճակագրական ազգային ինստիտուտ (INE) (2009 թվականի տվյալներ), Հեռավորությունները Archived 2012-01-21 at the Wayback Machine.


=== Ժողովրդագրություն ===


== Գրականություն ==
Relatos y Leyendas de las Sierras de Segura. Manuel Martínez Moreno. Edición: 2013.
El Sacrificador de Bujalamé. Manuel Martínez Moreno. Edición: 2012.
El secreto del monte Salfaraf. Manuel Martínez Moreno. Edición: 2011.
El crimen de la Cumbre. Manuel Martínez Moreno. Edición: 2010.
Segura de la Sierra, Guía Turística. Manuel Martínez Moreno. Edición: 2009.


== Ծանոթագրություններ ==


== Արտաքին հղումներ ==
Sitio web del Ayuntamiento de Segura de la Sierra Archived 2007-01-02 at the Wayback Machine. (իսպ.)
Wikanda (իսպ.)
Հիդրոհանգույց

Հիդրոհանգույց, հիդրոտեխնիկական կառույցների հանգույց, տեղաբաշխմամբ և համատեղ աշխատանքի պայմաններով միավորված հիդրոտեխնիկական կառույցների խումբ։ Ըստ հիմնական նշանակության հիդրոհանգույցները լինում են էներգետիկ, ջրատրանսպորտային, ջրառու և այլն։ Հիդրոհանգույցները գլխավորապես կոմպլեքսային են և միաժամանակ կատարում են ջրատնտեսական մի քանի ֆունկցիաներ։ Տարբերում են ցածր ճնշման, երբ վերին և ստորին բյեֆների ջրի մակարդակների տարբերությունը (ճնշումը) չի գերազանցում 10 մ, միջին ճընշման (10-40 մ) և բարձր ճնշման (40 մ-֊ից ավելի)։
Շատրվանը (ֆիլմ, 2006)

«Շատրվանը» (անգլ.՝ The Fountain, բնագրային նշանակությամբ՝ «Սկզբնաղբյուր»), ռեժիսոր Դարրեն Արոնոֆսկու 2006 թվականի ամերիկյան արտադրության գեղարվեստական ֆիլմ-պրիտչան, որն իր մեջ զուգակցում է ֆենթեզիի, պատմականի, ոգեկանության և գիտաֆանտաստիկի տարրեր։ Գլխավոր դերերում խաղում են Հյու Ջեքմանը և Ռեյչել Ուայզը։ Ֆիլմը բաղկացած է 3 սյուժետային գծերից, որոնցից յուրաքանչյուրում Ջեքմանը և Ուայզը խաղում են տարբեր կերպարներ։
Ֆիլմն առաջադրվել է «Ոսկե գլոբուսի» «Ֆիլմի լավագույն երաժշտություն» անվանակարգում։


== Դերերում ==


== Ստեղծման պատմություն ==
Արոնոֆսկին ցանկանում էր գաղտնի պահել ֆիլմի իրական անվանումը մինչև թողարկելը, այդ պատճառով նախագծի աշխատանքային անունը «The Last Man» («Վերջին մարդը») էր։
Ֆիլմը նախատեսվում էր թողարկել 2002 թվականին 78 միլիոն դոլլար բյուջեով, գլխավոր դերերում՝ Բրեդ Փիթ և Քեյթ Բլանշեթ, սակայն Փիթը լքեց նախագիծը Դարեն Արոնոֆսկու հետ ունեցած ստեղծագործական անհամաձայնության պատճառով։
Ֆինանսական կորուստների փոխհատուցման համար (որը կազմում էր մոտ 20 միլիոն դոլլար) ստիպված եղան աճուրդում վաճառել նկարահանումների համար պատրաստված դեկորացիաները։
Կրկին աշխատել ֆիլմի վրա Արոնոֆսկուն հաջողվեց միայն 2004 թվականին այն բանից հետո, երբ հաջողվեց ստանալ Հյու Ջեքմանի համաձայնությունը՝ նկարահանվելու ֆիլմում։
Կնոջ գլխավոր դերը համաձայնվեց խաղալ ռեժիսորի հարսնացուն՝ Ռեյչել Ուայզը։ Այդ պարագայում ֆիլմի բյուջեն գրեթե կրկնակի կրճատվեց՝ մինչև 35 միլիոն դոլլար։
Դարեն Արոնոֆսկին փորձում էր հնարավորինս քիչ օգտագործել համակարգչային հատուկ էֆեկտներ։ Դրա փոխարեն հատուկ էֆեկտների ստեղծման համար օգտագերծվել է քիմիական ռեակցիաների մակրոնկարահանումներ։ Այս յուրահատուկ ոչ համակարգչային էֆեկտների կիրառման պատճառն առաջին հերթին ֆիլմի ծախսերի կրճատումն էր։ Ինչպես նաև, ըստ Արոնոֆսկու խոսքերի, այժմյան համակարգչային տեխնոլոգիաները մի քանի տարի անց կհնանան, իսկ ինքը ցանկանում է, որ ֆիլմը դիմանա ժամանակի քննությանը։


== Ծանոթագրություններ ==
Ասելֆինգեն

Ասելֆինգեն  (գերմ.՝ Asselfingen), կոմունա Գերմանիայի Բադեն Վյուրտեմբերգ երկրամասում։
Մտնում է Ալբ Դունայ շրջանի կազմում։ Բնակչությունը կազմում է 1011 մարդ (ըստ 2010 թվականի դեկտեմբերի 31-ի)։ Տարածքը կազմում է 12,85 կմ²։ Պաշտոնական կոդ՝ 08 4 25 011։


== Ծանոթագրություններ ==


== Արտաքին հղումներ ==
Պաշտոնական էջ
Սիու շրջան (Այովա)

Անվան այլ կիրառումների համար տե՛ս՝ Սիու շրջան (այլ կիրառումներ)Սիու շրջան (անգլ.՝ Sioux County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.989 կմ² է, բնակչությունը՝ 33..704 մարդ (2010 թ. տվյալներով)։ Շրջկենտրոնն է Օրինջ Սիթի բնակավայրը։ Կազմավորվել է 1851 թ.։
Տաշեբա

Տաշեբա (ռուս.՝ Ташеба, խակ.՝ Тас оба), գյուղ Ռուսաստանի Խակասիա հանրապետության Ուստ-Աբականսկի շրջանի կազմում։
Բնակչությունը 2004 թվականին գրանցված տվյալներով կազմում էր 808 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մագիստրալնի (քաղաքատիպ ավան, Կազաչինսկո-Լենսկի շրջան)

Անվան այլ կիրառումների համար տե՛ս՝ Մագիստրալնի (այլ կիրառումներ)Մագիստրալնի (ռուս.՝ Магистральный), քաղաքատիպ ավան Ռուսաստանի Իրկուտսկի մարզի Կազաչինսկո-Լենսկի շրջանի կազմում։
Բնակչությունը 2011 թվականին գրանցված տվյալներով կազմում էր 7066 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մալաք

Մալաք, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Վերջին կիրակին

Վերջին կիրակին, 1985 թվականին «Հայֆիլմ» կինոստուդիայում նկարահանված հայկական ֆիլմ։ Ստեղծվել է Նորայր Ադալյանի «Կիրակի» պատմվածքի մոտիվներով։


== Սյուժե ==
Արմենը, որը կաթի կոմբինատում լաբորատորիայի վարիչ է, բարեխղճորեն կատարում է իր աշխատանքը, սակայն նրա օգնականի՝ Կարոյի աշխատանքում հայտնաբերվում են մեծ կեղծումներ․ խանութներից մեկում վաճառվել է ցածր յուղայնությամբ կաթ։ Արտադրանքի որակի վկայաթղթում Արմենի ստորագրությունն է, չնայած անալիզներն արել է նրա օգնականը, որի ձեռքին Արմենը տեսնում է այն նույն ժամացույցից, որը նախկինում առաջարկել էին իրեն որպես կաշառք։ Արմենը որոշում է չմատնել Կարոյին։ Նա մեղադրվում է սոցիալիստական սեփականության հափշտակմանը մասնակցելու համար և պատրաստվում է բանտարկության։


== Դերերում ==
Միքայել Պողոսյան – Արմեն
Կարինե Ջանջուղազյան – Գայանե
Տիգրան Ոսկանյան – Կարո
Վազգեն Ղազարյան – Գագիկ
Ա. Նազարյան – Մարո
Մ. Բաղդոյան – Աննա
Հենրիկ Ալավերդյան – տնօրեն
Ն. Հովհաննիսյան – Մովսես
Վիգեն Ստեփանյան – Ղուկաս
Նվարդ Աբալյան – զոքանչ
Յուրի Ամիրյան – Գևորգ
Ա. Մինասյան – Ցոլակ
Արմեն Խոստիկյան – Լաերտ Սուրենովիչ
Լեոնիդ Սարկիսով – Մուշեղ
Լևոն Շարաֆյան – Սիմոն
Անահիտ Ղուկասյան – Աշխեն
Նոնա Պետրոսյան – Մարգո
Դրվագներում – Ս. Հովհաննիսյան, Տ. Ավետիսյան, Ա. Հովհաննիսյան, Ա. Սանթրոսյան, Ա. Բաբայան, Ն. Գասպարյան, Ս. Մկրտչյան, Գ. Աբաջանյան, Ա. Պապյան, Ա. Գալստյան, Գ. Գրիգորյան


== Նկարահանող անձնակազմ ==
Սցենարի հեղինակ՝ Էդուարդ Ակոպով
Բեմադրող ռեժիսոր՝ Գենադի Մելքոնյան
Բեմադրղ օպերատոր՝ Արտեմ Մելքումյան
Բեմադրող նկարիչ՝ Միքայել Անտոնյան
Կոմպոզիտոր՝ Արմեն Բոյամյան
Հնչյունային օպերատոր՝ Էդուարդ Վանունց
Ռեժիսոր՝ Ա․ Իսկուդարյան, Բ. Հայրապետյան
Օպերատոր՝ Ս. Սարգսյան
Զգեստների նկարիչ՝ Ս. Տոնոյան
Նկարիչ-դիմահարդար՝ Ա. Այվազյան
Ռեժիսորի օգնականներ՝ Ժ. Բարսոյան, Ս. Այվազյան
Օպերատորի օգնականներ՝ Ս. Գրիգորյան, Ա. Աթաբեկյան, Ա. Զոհրաբյան
Նկարչի օգնականներ՝ Վ. Փանոսյան
Համակցված նկարահանումներ`
Օպերատոր՝ Ս. Մարտիրոսյան
Նկարիչ՝ Հ. Հովհաննիսյան
Մոնտաժող՝ Լ. Երյոմենկո
Խմբագիր՝ Ն. Օհանյան, Ա. Սևունց
Տնօրեն՝ Կ. Գալոյան


== Ծանոթագրություններ ==


== Արտաքին հղումներ ==
«Վերջին կիրակին» ֆիլմը kinopoisk.ru կայքում
«Վերջին կիրակին» ֆիլմը kino-teatr.ru կայքում
Շիրինքյոյ

Շիրինքյոյ, գյուղ Արևելյան Հայաստանում, Կարսի մարզի Կարսի գավառում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Գուդաուրի

Գուդաուրի (վրաց.՝ გუდაური), գյուղ Վրաստանում։ Գտնվում է Մցխեթ-Մթիանեթ մարզի Ղազբեգի շրջանում։


== Դիրք ==
Գտնվում է ծովի մակարդակից 2196 մետր բարձրության վրա։ Թբիլիսից հեռու է 120 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 54 մարդ։


== Ծանոթագրություններ ==
Վերխնյակովսկի (Վերխնեդոնսկի շրջան)

Վերխնյակովսկի (ռուս.՝ Верхняковский), գյուղակ (խուտոր) Ռուսաստանի Դաշնության Ռոստովի մարզի Վերխնեդոնսկի շրջանում։ Վերխնյակովսկի գյուղական համայնքի վարչական կենտրոնն է։
Les Anciens d'AEGEE-Europe

Les Anciens d'Association des Etats Généraux des Etudiants de l'Europe-ը (կրճատ՝ Ավագանի (Les Anciens)) AEGEE-ի շրջանավարտների ասոցիացիան է։ Ավագանին նախատեսված է AEGEE շրջանավարտների և AEGEE-ի ներկայիս անդամների ակտիվ սերնդի միջև կապը պահպանելու համար։ Այն կազմակերպում է տարվա մեջ մի քանի հանդիպումներ (ժողովներ), տեղեկացնում է AEGEE-ում ընթացիկ զարգացումների մասին և քննարկում է եվրոպական, մասնագիտական և մասնավոր հարցեր։ Ավագանին AEGEE-ի շարունակությունը չէ։ AEGEE-ն կենտորնացած է տեղական միջոցառումների, կոնֆերանսների, ամառային կուրսերի (դասընթացների), միջազգային ծրագրերի՝ կապված եվրոպական ինտեգրման հարցերի հետ, կազմակերպմամբ։ Մինչդեռ Ավագանին չունի թեմատիկ մոտեցում։
Քանի որ դժվար է յուրաքանչյուր անհատի համար պահպանել կապը մյուս շրջանավարտների հետ, այդ իսկ պատճառով Ավագանին կենտրոնական բազան պահպանում է անդամների ցանկի հետ միասին։ Շրջանավարտների ասոցիացիաի անդամ դառնալու կանոնները խիստ են, որը և հանգեցնում է համեմատաբար փոքր քանակությամբ անդամների թվի, մինչդեռ AEGEE-ի անդամների թիվը պաշտոնապես հաշվարկված է 15.000, իսկ ավագանու անդամների թիվն ընդամենը 530 էր 2010 թվականի հունիսին, որն ամեն տարի աճում է 10-15 տոկոսով։ Անդամ դառնալու համար անձը պետք է ակտիվորեն ներգրավված լինի ասոցիացիայի եվրոպական մակարդակի մեջ, օրինակ Եվրոպական խորհրդի անդամ լինի կամ միջազգային ծրագրերի կազմակերպիչ։ Անդամներից շատերն աշխատում են այնպես, ինչպես ձեռնարկատերերն իրենց հիմնադրած ընկերություններում՝ ներգրավված լինելով ազգային քաղաքականության մեջ, կամ աշխատում են այնպիսի կառույցներում, ինչպիսիք են՝ ՄԱԿ-ը, ԵԱՀԿ-ն և Եվրահանձնաժողովը։
Ավագանին նաև հանդես է գալիս որպես փորձի աղբյուր AEGEE-ի յուրաքանչյուր ակտիվ անդամի ընթացիկ սերնդի համար։ Եթե խորհրդի կարիք է լինում, սովորաբար գտնվում է մեկը, ով առնչվել է նմանատիպ խնդրի հետ։ Առանձին շրջանավարտներ մշտապես աջակցում են ակտիվ կազմակերպություններին գործարար ոլորտներում կամ միջազգային կառույցներում իրենց կապերով։ Ավագանու անդամները AEGEE-Եվրոպային աջակցում են ոչ միայն խորհրդներով, այլ նաև ֆինանսապես։ “Շարունակելի հիմնադրամ”-ը (Continuity Fund) ստեղծվել է 1997 թվականին։ Այն աջակցում է AEGEE-Եվրոպայի՝ Բրյուսելում հիմնված գլխավոր գրասենյակում կամավոր սկզբունքով աշխատողներին։
Ավագանի.

Հիմնադրվել է 1990 թվականին Փարիզում Յոհանես Հեիսթերի կողմից, EGEE-ի VI հանդիպման ժամանակ։
Ավագանու խորհուրդը բաղկացած է համակարգողից, գլխավոր քարտուղարից, գանձապահից, գործունեության համակարգողից և ՏՏ խորհրդի անդամից։ Նրանք ընտրվում են երկու տարին մեկ։
Հնարավոր չէ դիմել անդամության համար։ AEGEE նախկին անդամները, ովքեր ակտիվ են եղել եվրոպական մակարդակում, հրավիրվում են դառնալու անդամ այն բանից հետո, երբ նրանք առաջարկվում են անդամության գլխավոր քարտուղարին Ավագանու երկու անդամների կողմից։
Մեկ գլխավոր ժողով և մոտ հինգ այլ միջոցառումներ են անցկացվում ամեն տարի։ Գլխավոր ժողովը սովորաբար ունենում է պաշտոնական (ներկայացում, անդամների կողմից Եվրոպայի կամ աշխատանաքային փորձի մասին դասախսություն) և ոչ պաշտոնական հատված (ինչպիսիք են տեսարժան վայրերը)։ Վերջին հանդիպումը տեղի է ունեցել Հյուսիսային Կիպրոսում 2011 թվականի մայիսին։


== Արտաքին հղումներ ==
Anciens.org Ավագանի
Ավագանու ֆորում Archived 2011-07-24 at the Wayback Machine.
AEGEE.org AEGEE-Եվրոպա
Բելվալ Բուա դե Դամ

Բելվալ Բուա դե Դամ (ֆր.՝ Belval-Bois-des-Dames), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 40 մարդ, բնակչության խտությունը` 2.32 մարդ/կմ²։ Բնակավայրը զբաղեցնում է 17.22 կմ² տարածք։


== Աշխարհագրություն ==
Գտնվում է Փարիզ քաղաքից 210 կմ արևելք, Շալոն ան Շամպայն քաղաքից 75 կմ հյուսիս-արևելք, Շառլվիլ Մեզիեր քաղաքից 45 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 31 աշխատունակ (15-64 տարեկան) բնակիչ, որոնցից ակտիվ էին 28-ը, իսկ ոչ ակտիվները` 3։ Ակտիվության ցուցանիշը կազմում է 90,3 %։ 28 աշխատունակ մարդկանցից աշխատել է 26 անձ (16 տղամարդ և 10 կին)։ Գործազուրկ են եղել 2 անձ (0 տղամարդ և 2 կին)։ 3 անաշխատունակներից 0-ը եղել են աշակերտներ կամ ուսանողներ, 1-ը` թոշակառուներ, իսկ 2-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Յիգևա (Էստոնիայի շրջան)

Յիգևա շրջան (էստ․՝ Jõgeva vald), շրջան Էստոնիայի Յիգևամաա նահանգում։ Շրջանի կենտրոնն է Յիգևա քաղաքը։


== Բնակչություն ==
2010 թվականի տվյալներով շրջանում բնակվում էին 5223 մարդ։ Բնակչության խտությունը շրջանում կազմում էր 11,4 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը (էստոներեն)
908

908 թվական,  նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 908 թվականն է, 
X դարի 8-րդ տարին։


== Դեպքեր ==


== Ծնունդներ ==


== Մահեր ==
Սուդիսլավլի շրջան

Սուդիսլավլի շրջան (ռուս.՝ Судиславский район), մունիցիպալ շրջան Ռուսաստանի Դաշնության Կոստրոմայի մարզում։
Ստեղծվել է 1928 թվականին։ Վարչական կենտրոնը՝ Սուդիսլավլ։


== Աշխարհագրություն ==
Շրջանի տարածքի մակերեսը կազմում է 1530 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 14094 մարդ։ Բնակչության խտությունը կազմում էր 9,21 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Մարտյուր

Մարտյուր (ռուս.՝ Мартюр), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Իլիչ գետի ձախ ափին՝ 77 կմ հեռավորության վրա։ Գետի երկարությունը կազմում է 79 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազան՝ ը Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100112103000059072
Կոդը ըստ հիդրոլոգիական հետազոտության (ՌԴ) — 103005907
Ավազանի կոդը — 03.05.01.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Ջին Ուայլդեր

Ջերոմ Սիլբերման (անգլ.՝ Jerome Silberman, հունիսի 11, 1933(1933-06-11)[…], Միլուոքի, Վիսկոնսին, ԱՄՆ - օգոստոսի 29, 2016(2016-08-29)[…], Սթենֆորդ, Ֆեյրֆիլդ շրջան, Կոնեկտիկուտ, ԱՄՆ), առավել հայտնի Ջին Ուայլդեր (Gene Wilder) բեմական կեղծանվամբ, թատրոնի և կինոյի ամերիկացի դերասան, ռեժիսոր և սցենարիստ։ Ուայլդերի մասնակցությամբ առավել հայտնի ֆիլմերից են «Վիլի Վոնկան և շոկոլադի ֆաբրիկան», «Չեմ տեսնում, չեմ լսում» և այլն։


== Ծանոթագրություններ ==


== Արտաքին հղումներ ==
«Ջին Ուայլդերի ֆիլմերը», 4ր.-ոց հոլովակներ